
Grozījumi likumā "Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm"
Izdarīt likumā "Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm" (Latvijas Republikas Saeimas un Ministru Kabineta Ziņotājs, 1998, 9. nr.; 2000, 9. nr.; 2002, 15. nr.; 2005, 24. nr.; 2007, 24. nr.; 2008, 3., 6. nr.; 2009, 15., 22. nr.; Latvijas Vēstnesis, 2010, 82., 153. nr.; 2013, 6., 137. nr.; 2020, 250. nr.) šādus grozījumus:
1. 2. pantā:
izteikt pirmo daļu šādā redakcijā:
"(1) Tiesības uz izdienas pensiju ir darbiniekiem, kuri ne mazāk kā 12 gadus un sešus mēnešus nodienējuši Iekšlietu ministrijas sistēmā un:
1) kuru izdienas stāžs saskaņā ar šā likuma 3. pantu ir ne mazāks par 25 gadiem, un kuri sasnieguši 55 gadu vecumu;
2) kuru izdienas stāžs saskaņā ar šā likuma 3. pantu ir ne mazāks par 25 gadiem, un kuri sasnieguši 50 gadu vecumu un pilda amatu, kuram, ievērojot amata pienākumu izpildes specifiku un amata pienākumu izpildei nepieciešamās fiziskās spējas, kā arī veselības stāvokli un psiholoģiskās īpašības, Ministru kabineta noteiktais amata pienākumu izpildes vecums ir ne vairāk kā 50 gadi;
3) kuri neatkarīgi no vecuma ir atbrīvoti no dienesta veselības stāvokļa vai darbinieku skaita samazināšanas dēļ, un kuru izdienas stāžs saskaņā ar šā likuma 3. pantu ir ne mazāks par 25 gadiem.";
papildināt pantu ar trešo daļu šādā redakcijā:
"(3) Ministru kabinets, ievērojot amata pienākumu izpildes specifiku un amata pienākumu izpildei nepieciešamās fiziskās spējas, kā arī veselības stāvokli un psiholoģiskās īpašības, nosaka amatus, kuru amata pienākumus var pildīt līdz 50 gadu vecuma sasniegšanai."
2. 3. panta pirmajā daļā:
izteikt 7. punktu šādā redakcijā:
"7) citās iestādēs, pie komersantiem un organizācijās nostrādāto laiku, kas nepārsniedz 20 procentus no personas kopējā izdienas stāža;";
izslēgt 10. punktu.
3. Aizstāt 4. panta pirmajā daļā vārdus "par pēdējiem pieciem gadiem pirms atbrīvošanas no dienesta" ar vārdiem un skaitli "par pēdējiem 120 mēnešiem, kas beidzas divus mēnešus pirms atbrīvošanas no dienesta".
4. 5. pantā:
izteikt pirmo daļu šādā redakcijā:
"(1) Šā likuma 2. panta pirmās daļas 1. punktā minētajiem darbiniekiem izdienas pensiju piešķir 45 procentu apmērā no šā likuma 4. pantā minētās darba samaksas un par katru izdienas stāža gadu virs 25 gadiem to palielina par diviem procentiem no tās.";
papildināt pantu ar 1.1 daļu šādā redakcijā:
"(11) Šā likuma 2. panta pirmās daļas 2. punktā minētajiem darbiniekiem izdienas pensiju piešķir 45 procentu apmērā no šā likuma 4. pantā minētās darba samaksas un par katru izdienas stāža gadu virs 25 gadiem to palielina par diviem procentiem no tās.";
izteikt otro daļu šādā redakcijā:
"(2) Darbiniekiem, kuri atbrīvoti no dienesta veselības stāvokļa vai darbinieku skaita samazināšanas dēļ, izdienas pensiju piešķir 35 procentu apmērā no šā likuma 4. pantā minētās darba samaksas un par katru izdienas stāža gadu virs 25 gadiem to palielina par diviem procentiem no tās.";
izslēgt trešo daļu;
aizstāt ceturtajā daļā skaitli un vārdus "80 procentus no" ar skaitļiem un vārdiem "70 procentus no šā likuma 4. pantā minētās";
izslēgt septīto un astoto daļu.
5. 9. pantā:
izslēgt panta nosaukumā vārdus “vai tās apmēra grozīšana”;
izteikt pirmo daļu šādā redakcijā:
"(1) Izdienas pensijas izmaksu pārtrauc, ja izdienas pensijas saņēmējs:
1) sasniedzis likumā “Par valsts pensijām” vecuma pensijas piešķiršanai noteikto vecumu, ja izdienas pensijas saņēmējam vecuma pensija nav piešķirta priekšlaicīgi. Ja izdienas pensijas saņēmējam vecuma pensija ir piešķirta priekšlaicīgi, izdienas pensijas izmaksu pārtrauc no priekšlaicīgās vecuma pensijas piešķiršanas dienas;
2) no jauna uzsāk dienestu (darbu) jebkurā profesijā (amatā), kas dod tiesības uz izdienas pensiju.".
6. Aizstāt 10. panta otrajā daļā vārdu "pieciem" ar skaitli "10".
 
7. Papildināt pārejas noteikumus ar 33., 34., 35., 36., 37., 38., 39. un 40. punktu šādā redakcijā:

"33. Grozījums šā likuma 9. panta pirmās daļas 2. punktā, kas paredz, ka izdienas pensijas izmaksu pārtrauc, ja izdienas pensijas saņēmējs no jauna uzsāk dienestu (darbu) jebkurā profesijā (amatā), kas dod tiesības uz izdienas pensiju, nav piemērojams attiecībā uz tiem izdienas pensijas saņēmējiem, kas dienestu (darbu) jebkurā profesijā (amatā), kas dod tiesības uz izdienas pensiju, uzsākuši līdz 2026. gada 1. janvārim. 

34. Izdienas pensijas saņēmējiem, kuriem izdienas pensija piešķirta līdz 2027. gada 1. janvārim, piemēro šā likuma nosacījumus, kas bija spēkā 2026. gada 31. decembrī.

35. Darbiniekiem, kuri pilda amatu, kuram, ievērojot amata pienākumu izpildes specifiku un amata pienākumu izpildei nepieciešamās fiziskās spējas, kā arī veselības stāvokli un psiholoģiskās īpašības, Ministru kabineta noteiktais amata pienākumu izpildes vecums ir ne vairāk kā 50 gadi, šā likuma 3. panta pirmās daļas 2. punktā  noteiktais izdienas stāžs vai kopējais apdrošināšanas stāžs un tam pielīdzinātais izdienas pensijas piešķiršanai pieaug pakāpeniski no 20 līdz 25 gadiem, un no 2027. gada 1. janvāra tas ir 20 gadi un seši mēneši, no 2028. gada 1. janvāra – 21 gads, no 2029. gada 1. janvāra – 21 gads un seši mēneši, no 2030. gada 1. janvāra – 22 gadi, no 2031. gada 1. janvāra – 22 gadi un seši mēneši, no 2032. gada 1. janvāra – 23 gadi, no 2033. gada 1. janvāra – 23 gadi un seši mēneši, no 2034. gada 1. janvāra – 24 gadi, no 2035. gada 1. janvāra – 24 gadi un seši mēneši, no 2036. gada 1. janvāra – 25 gadi.

36. Dienestā esošiem darbiniekiem, kuru izdienas stāžs 2026. gada 31. decembrī ir ne mazāks par 20 gadiem un kuri sasnieguši 50 gadu vecumu, kā arī darbiniekiem, kuru kopējais apdrošināšanas stāžs un tam pielīdzinātais stāžs 2026. gada 31. decembrī ir ne mazāks par 25 gadiem, turklāt ne mazāk kā 12 gadi un seši mēneši no tiem nodienēti Iekšlietu ministrijas sistēmā, un kuri sasnieguši 50 gadu vecumu, kā arī darbiniekiem, kuri līdz 2027. gada 1. janvārim neatkarīgi no vecuma ir atbrīvoti no dienesta veselības stāvokļa vai darbinieku skaita samazināšanas dēļ un kuru izdienas stāžs ir ne mazāks par 20 gadiem, ir tiesības uz izdienas pensiju atbilstoši šā likuma nosacījumiem, kas bija spēkā 2026. gada 31. decembrī, un:
1) aprēķinot izdienas stāžu, kas dod tiesības uz izdienas pensiju, izdienas stāžā ieskaita 80 procentus no citās iestādēs, pie komersantiem un organizācijās nostrādātā laika, ja Iekšlietu ministrijas sistēmas iestādēs nodienēti vismaz 10 gadi;
2) izdienas pensiju aprēķina no darba samaksas par pēdējiem pieciem gadiem pirms atbrīvošanas no dienesta;
3) darbiniekiem, kuri sasnieguši 50 gadu vecumu, izdienas pensiju piešķir 55 procentu apmērā no darba samaksas un par katru izdienas stāža gadu virs 20 gadiem to palielina par diviem procentiem no tās. Darbiniekiem, kuri neatkarīgi no vecuma atbrīvoti no dienesta veselības stāvokļa vai darbinieku skaita samazināšanas dēļ, izdienas pensiju piešķir 40 procentu apmērā no darba samaksas un par katru izdienas stāža gadu virs 20 gadiem to palielina par diviem procentiem no tās. Darbiniekiem, kuru dienesta laiks Iekšlietu ministrijas sistēmā pārsniedz 12 gadus un sešus mēnešus, izdienas pensiju piešķir 40 procentu apmērā no darba samaksas un par katru izdienas stāža gadu virs 12 gadiem un sešiem mēnešiem to palielina par 1,5 procentiem no tās;
4) maksimālais izdienas pensijas lielums nedrīkst pārsniegt 80 procentus no darba samaksas;
5) pēc likumā "Par valsts pensijām" vecuma pensijas piešķiršanai noteiktā vecuma sasniegšanas Valsts sociālās apdrošināšanas aģentūras nodaļa piešķir valsts sociālās apdrošināšanas vecuma pensiju. No likumā "Par valsts pensijām" vecuma pensijas piešķiršanai noteiktā vecuma sasniegšanas dienas līdz vecuma pensijas piešķiršanai tiek pārtraukta izdienas pensijas izmaksa. Piešķirto vecuma pensiju izmaksā no valsts pensiju speciālā budžeta līdzekļiem. Pēc valsts sociālās apdrošināšanas vecuma pensijas piešķiršanas darbinieka izdienas pensijas apmēru samazina par piešķirtās vecuma pensijas apmēru un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts).

37. Dienestā esošajiem darbiniekiem, kuru izdienas stāžs izdienas pensijas piešķiršanai 2026. gada 31. decembrī ir lielāks par 15 gadiem vai kuru kopējais apdrošināšanas stāžs un tam pielīdzinātais stāžs izdienas pensijas piešķiršanai ir lielāks par 20 gadiem:
1) ir tiesības uz izdienas pensiju, ja darbinieka izdienas stāžs ir ne mazāks par 20 gadiem un darbinieks sasniedzis 50 gadu vecumu vai ja darbinieks neatkarīgi no vecuma ir atbrīvots no dienesta veselības stāvokļa vai darbinieku skaita samazināšanas dēļ un ja darbinieka izdienas stāžs ir ne mazāks par 20 gadiem, vai ja darbinieka kopējais apdrošināšanas stāžs un tam pielīdzinātais stāžs ir ne mazāks par 25 gadiem, turklāt ne mazāk kā 12 gadi un seši mēneši no tiem nodienēti Iekšlietu ministrijas sistēmā, un darbinieks sasniedzis 50 gadu vecumu;
2) aprēķinot izdienas stāžu, kas dod tiesības uz izdienas pensiju, izdienas stāžā ieskaita 80 procentus no citās iestādēs, pie komersantiem un organizācijās nostrādātā laika, ja Iekšlietu ministrijas sistēmas iestādēs nodienēti vismaz 10 gadi;
3) izdienas pensiju aprēķina no darba samaksas par pēdējiem pieciem gadiem pirms atbrīvošanas no dienesta, neņemot vērā pēdējos divus mēnešus pirms atbrīvošanas no dienesta;
4) darbiniekiem, kuri sasnieguši 50 gadu vecumu, izdienas pensiju piešķir 55 procentu apmērā darba samaksas un par katru izdienas stāža gadu virs 20 gadiem to palielina par diviem procentiem no tās. Darbiniekiem, kuri neatkarīgi no vecuma atbrīvoti no dienesta veselības stāvokļa vai darbinieku skaita samazināšanas dēļ, izdienas pensiju piešķir 40 procentu apmērā no darba samaksas un par katru izdienas stāža gadu virs 20 gadiem to palielina par diviem procentiem no tās. Darbiniekiem, kuru dienesta laiks Iekšlietu ministrijas sistēmā pārsniedz 12 gadus un sešus mēnešus, izdienas pensiju piešķir 40 procentu apmērā no darba samaksas un par katru izdienas stāža gadu virs 12 gadiem un sešiem mēnešiem to palielina par 1,5 procentiem no tās;
5) maksimālais izdienas pensijas lielums nedrīkst pārsniegt 80 procentus no darba samaksas;
6) pēc likumā "Par valsts pensijām" vecuma pensijas piešķiršanai noteiktā vecuma sasniegšanas Valsts sociālās apdrošināšanas aģentūras nodaļa piešķir valsts sociālās apdrošināšanas vecuma pensiju. No likumā "Par valsts pensijām" vecuma pensijas piešķiršanai noteiktā vecuma sasniegšanas dienas līdz vecuma pensijas piešķiršanai tiek pārtraukta izdienas pensijas izmaksa. Piešķirto vecuma pensiju izmaksā no valsts pensiju speciālā budžeta līdzekļiem. Pēc valsts sociālās apdrošināšanas vecuma pensijas piešķiršanas darbinieka izdienas pensijas apmēru samazina par piešķirtās vecuma pensijas apmēru un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts).

38. Dienestā esošiem darbiniekiem, kuru izdienas stāžs izdienas pensijas piešķiršanai 2026. gada 31. decembrī ir mazāks par 15 gadiem, bet nav mazāks par 10 gadiem vai kuru kopējais apdrošināšanas stāžs un tam pielīdzinātais stāžs izdienas pensijas piešķiršanai ir mazāks par 20 gadiem, bet nav mazāks par 15 gadiem:
1) šā likuma 2. un 5. pantā noteiktais vecums izdienas pensijas piešķiršanai pieaug pakāpeniski no 50 līdz 55 gadiem, un no 2027. gada 1. janvāra tas ir 50 gadi un seši mēneši, no 2028. gada 1. janvāra – 51 gads, no 2029. gada 1. janvāra – 51 gads un seši mēneši, no 2030. gada 1. janvāra – 52 gadi, no 2031. gada 1. janvāra – 52 gadi un seši mēneši, no 2032. gada 1. janvāra – 53 gadi, no 2033. gada 1. janvāra – 53 gadi un seši mēneši, no 2034. gada 1. janvāra – 54 gadi, no 2035. gada 1. janvāra – 54 gadi un seši mēneši, no 2036. gada 1. janvāra – 55 gadi;
2) šā likuma 2. un 5. pantā noteiktais izdienas stāžs vai kopējais apdrošināšanas stāžs un tam pielīdzinātais stāžs izdienas pensijas piešķiršanai pieaug pakāpeniski no 20 līdz 25 gadiem, un no 2027. gada 1. janvāra tas ir 20 gadi un seši mēneši, no 2028. gada 1. janvāra – 21 gads, no 2029. gada 1. janvāra – 21 gads un seši mēneši, no 2030. gada 1. janvāra – 22 gadi, no 2031. gada 1. janvāra – 22 gadi un seši mēneši, no 2032. gada 1. janvāra – 23 gadi, no 2033. gada 1. janvāra – 23 gadi un seši mēneši, no 2034. gada 1. janvāra – 24 gadi, no 2035. gada 1. janvāra – 24 gadi un seši mēneši, no 2036. gada 1. janvāra – 25 gadi;
3) aprēķinot izdienas stāžu, kas dod tiesības uz izdienas pensiju, izdienas stāžā ieskaita 80 procentus no citās iestādēs, pie komersantiem un organizācijās nostrādātā laika, ja Iekšlietu ministrijas sistēmas iestādēs nodienēti vismaz 10 gadi;
4) izdienas pensiju aprēķina no darba samaksas par pēdējiem pieciem gadiem pirms atbrīvošanas no dienesta, neņemot vērā pēdējos divus mēnešus pirms atbrīvošanas no dienesta;
5) darbiniekiem, kuri sasnieguši šajā punktā noteikto vecumu izdienas pensijas piešķiršanai, izdienas pensiju piešķir 55 procentu apmērā no darba samaksas un par katru izdienas stāža gadu virs šajā punktā noteiktās izdienas to palielina par diviem procentiem no tās. Darbiniekiem, kuri neatkarīgi no vecuma atbrīvoti no dienesta veselības stāvokļa vai darbinieku skaita samazināšanas dēļ, izdienas pensiju piešķir 40 procentu apmērā no darba samaksas un par katru izdienas stāža gadu virs noteiktās izdienas to palielina par diviem procentiem no tās. Darbiniekiem, kuru dienesta laiks Iekšlietu ministrijas sistēmā pārsniedz 12 gadus un sešus mēnešus, izdienas pensiju piešķir 40 procentu apmērā no darba samaksas un par katru izdienas stāža gadu virs 12 gadiem un sešiem mēnešiem to palielina par 1,5 procentiem no tās;
6) maksimālais izdienas pensijas lielums nedrīkst pārsniegt 80 procentus no šajā punktā minētās darba samaksas;
7) pēc likumā "Par valsts pensijām" vecuma pensijas piešķiršanai noteiktā vecuma sasniegšanas Valsts sociālās apdrošināšanas aģentūras nodaļa piešķir valsts sociālās apdrošināšanas vecuma pensiju. No likumā "Par valsts pensijām" vecuma pensijas piešķiršanai noteiktā vecuma sasniegšanas dienas līdz vecuma pensijas piešķiršanai tiek pārtraukta izdienas pensijas izmaksa. Piešķirto vecuma pensiju izmaksā no valsts pensiju speciālā budžeta līdzekļiem. Pēc valsts sociālās apdrošināšanas vecuma pensijas piešķiršanas darbinieka izdienas pensijas apmēru samazina par piešķirtās vecuma pensijas apmēru un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts).

39. Dienestā esošiem darbiniekiem, kuriem izdienas stāžs izdienas pensijas piešķiršanai 2026. gada 31. decembrī ir mazāks par 10 gadiem vai kuru kopējais apdrošināšanas stāžs un tam pielīdzinātais stāžs izdienas pensijas saņemšanai ir mazāks par 15 gadiem:
1) šā likuma 2. un 5. pantā noteiktais vecums izdienas pensijas piešķiršanai pieaug pakāpeniski no 50 līdz 55 gadiem, un no 2027. gada 1. janvāra tas ir 50 gadi un seši mēneši, no 2028. gada 1. janvāra – 51 gads, no 2029. gada 1. janvāra – 51 gads un seši mēneši, no 2030. gada 1. janvāra – 52 gadi, no 2031. gada 1. janvāra – 52 gadi un seši mēneši, no 2032. gada 1. janvāra – 53 gadi, no 2033. gada 1. janvāra – 53 gadi un seši mēneši, no 2034. gada 1. janvāra – 54 gadi, no 2035. gada 1. janvāra – 54 gadi un seši mēneši, no 2036. gada 1. janvāra – 55 gadi;
2) šā likuma 2. un 5. pantā noteiktais izdienas stāžs vai kopējais apdrošināšanas stāžs un tam pielīdzinātais stāžs izdienas pensijas piešķiršanai pieaug pakāpeniski no 20 līdz 25 gadiem, un no 2027. gada 1. janvāra tas ir 20 gadi un seši mēneši, no 2028. gada 1. janvāra – 21 gads, no 2029. gada 1. janvāra – 21 gads un seši mēneši, no 2030. gada 1. janvāra – 22 gadi, no 2031. gada 1. janvāra – 22 gadi un seši mēneši, no 2032. gada 1. janvāra – 23 gadi, no 2033. gada 1. janvāra – 23 gadi un seši mēneši, no 2034. gada 1. janvāra – 24 gadi, no 2035. gada 1. janvāra – 24 gadi un seši mēneši, no 2036. gada 1. janvāra – 25 gadi;
3) aprēķinot izdienas stāžu, kas dod tiesības uz izdienas pensiju, izdienas stāžā ieskaita 80 procentus no citās iestādēs, pie komersantiem un organizācijās nostrādātā laika, ja Iekšlietu ministrijas sistēmas iestādēs nodienēti vismaz 10 gadi;
4) pēc likumā "Par valsts pensijām" vecuma pensijas piešķiršanai noteiktā vecuma sasniegšanas Valsts sociālās apdrošināšanas aģentūras nodaļa piešķir valsts sociālās apdrošināšanas vecuma pensiju. No likumā "Par valsts pensijām" vecuma pensijas piešķiršanai noteiktā vecuma sasniegšanas dienas līdz vecuma pensijas piešķiršanai tiek pārtraukta izdienas pensijas izmaksa. Piešķirto vecuma pensiju izmaksā no valsts pensiju speciālā budžeta līdzekļiem. Pēc valsts sociālās apdrošināšanas vecuma pensijas piešķiršanas darbinieka izdienas pensijas apmēru samazina par piešķirtās vecuma pensijas apmēru un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts).

40. Grozījumi par šā likuma 2. panta pirmās daļas izteikšanu jaunā redakcijā un papildināšanu ar trešo daļu, 3. panta pirmās daļas 7. punkta izteikšanu jaunā redakcijā un 10. punkta izslēgšanu, 4. panta pirmajā daļā, 5. panta pirmās un otrās daļas izteikšanu jaunā redakcijā, 5. panta papildināšanu ar jaunu (11) daļu, 5. panta ceturtajā daļā, 5. panta trešās, septītās un astotās daļas izslēgšanu, 9. panta pirmās daļas 1. punkts, kā arī grozījumi 10. panta otrajā daļā stājas spēkā 2027. gada 1. janvārī.". 
 
Likums stājas spēkā 2026. gada 1. janvārī.

